Sejŝela papago

Sejŝela vaz-papago, Sejŝela nigra papago aŭ Sejŝela papago (Coracopsis barklyi, laŭ kio ankaŭ papago de Barkly) estas unu el kvar specioj de aglaj papagoj en la genro Coracopsis. Ĝi estas malhela, mezgranda papago endemia de Sejŝeloj.  Historie, ĝi estis traktita kiel subspecio de la Malgranda vaz-papago, kvankam ĝi montras morfologiajn, ekologiajn kaj kondutajn diferencojn.Rocamora G, Skerrett A. 2001. Seychelles. En: Fishpool L, Evans MI editors. Important bird areas in Africa and associated islands. Newbury and Cambridge, UK: BirdLife International. pp 751-768. Ĵusa filogenetika esplorado indikas, ke la populacio de Sejŝeloj havas longan historion de izoleco kaj povas esti frata taksono de la ceteraj Coracopsis. Ĝi estas la nacia birdo de Sejŝeloj.

Aspekto
La nigra papago de Sejŝeloj estas tute malhelgrizbruna krom grizecaj subvostaj kovriloj; la malhela beko fariĝas pli pala dum la reprodukta sezono.Skerrett, A kaj Disley, T. 2011. Birds of Seychelles. Christopher Helm Ĝi estas ĉirkaŭ 30 cm longa, pli malgranda kaj pli pala ol la 35 cm malgranda vaz-papago.

Distribuado kaj habitato
La papago troviĝas nur sur la insulo Praslin, kie ĝia ĉefa reproduktejo estas limigita de la havebleco de matura palmarbaro ĉe la Naturrezervejo Vallée de Mai kaj la malsupra parto de Fond Peper en la Nacia Parko Praslin. Ĝi ankaŭ estis registrita (ekde 1988) sur la najbara Curieuse, kie ĝi estis vidita manĝanta, kvankam ne ekzistas indikoj pri reproduktado. Ĝi loĝas en arbaroj, veprejoj kaj ĝardenoj.

Kutimaro

Manĝado
La dieto de tiuj papagoj konsistas ĉefe el fruktoj, kaj naturaj kaj kultivitaj, same kiel floroj kaj burĝonoj. Naturaj manĝaĵoj estas la fruktoj de la endemia palmo Vershaffeltia splendida, kreskanta laŭlonge de la rivervaloj, kaj ankaŭ la florojn de la Sejŝela palmo. Kultivataj fruktoj uzataj de la papagoj estas gujavo, papajo, mango kaj bilimbion.

Reproduktado
La birdoj reproduktiĝas en profundaj kavaĵoj de malnovaj arbotrunkoj kun bona kovro, kie ili demetas 1-3 ovojn.

Statuso kaj konservado
La populacio de la nigra papago de Sejŝelo estas de ĉirkaŭ 520-900 birdoj.Reuleaux A, Bunbury N, Villard P, Waltert M. 2013. Status, distribution and recommendations for monitoring of the Seychelles Black Parrot Coracopsis (nigra) barklyi. Oryx Kvankam ĝi estas protektita, ĝi estas minacata de kontraŭleĝa persekutado ekster la rezervejo same kiel de konkurenco pri nestaj kavaĵoj kun ordinaraj minaoj, kaj predado fare de enkondukitaj ratoj.Seychelles Islands Foundation: Vallee de Mai - key speciesBirdLife IBA factsheet: SC003 Praslin National Park and surrounding areas

Referencoj

Kategorio:Papagoj
Kategorio:Birdoj de Afriko